Pinchon ble ordinert til prest for det franske bispedømmet Limoges den 21. desember 1839. Han ble sendt til Kina som medlem av Det parisiske ytremisjonsselskap (Société des Missions Etrangères de Paris, M.E.P.) den 27. februar 1846, og virket i Sichuan. Han grunnla en misjon og ble superior for det lokale seminaret for utdannelse av kinesiske prester, en oppgave han viet seg til i ti år.